TÁRSULATI ÜGYEK. 
357 
előadásának kivonata a következő : «Bangka sziget geológiai viszonyai meglehetős 
egyszerűek. A gránithegyek körűi kristályos palakőzetek és különféle phyllitek 
telepszenek, a melyek a gránitot köpenyszerűleg körülveszik. 
Az ónércz részint a gránitokba behintve, részint pedig telérekben fordúl elő, 
a melyeknek kibukkanó része, az úgynevezett vaskalapja («der eiserne Hut») helyen¬ 
ként látható is. De leggyakrabban mégis az úgynevezett Zwittergestein * alak¬ 
jában található az ón. Ezeken az eredeti termőhelyeken azonban nem bányászszák. 
Másodfekhelyeken, az úgynevezett mosó-ón lerakodásokban igen messzire el 
van terjedve, de szabálytalanúl. Legérdekesebbek a mosó-ón lerakódások az északi 
gránitvonulatban (Blinju, Sungei Liat, Merawang) és a bangkai középhegységben, 
a Mangkolban; legkevesebb bennök az érez a déli gránitvonulat>ban(Koba, Taboali), 
a Permiss-hegységben stb. 
A mosó ón lerakódások között meg kell különböztetnünk a helyben keletke¬ 
zetteket és a vízhordta képződményeket (hegyi és völgyi ón ; kulit és kollong). Az 
előbbiekben az ón mindenütt el van terjedve a fekhely egész tömegében ; az utób¬ 
biakban az ón csupán egyetlen egy rétegre szorítkozik, melynek vastagsága néhány 
centiméterre rúg. A völgyi mosó-ónlerakódások fedője változó vastagságú és tömegű 
agyag- és homokrétegek; az ónfekhelyek fekűje a szálban álló, de elmállott, több¬ 
nyire elkaolinosodott kőzet (gránit vagy phyllit). 
Az ónércz többnyire aprószemű és igen tiszta; a legjobb ónérezben 94% SnO 
(74% Sn) van. Megkülönböztetnek vöröses érczet, fekete érczet és finom fekete homo¬ 
kot. — Az első ón-ásók malájok voltak, a kik apró aknákat ástak s úgy bányászták 
az ónt, a melyet azután a folyóban kimostak. .Jelenleg kizáróan khinaiak az ón-ásók, 
a kik Bangka szigetén 1735 óta megtelepedtek. Az ő bányászkodásuk lényegében 
véve abból áll, hogy folyó vízzel valamennyi réteget elmosatnak, míg az érezréteg 
tartalma, mint legnehezebb anyag, a mosócsatorna fenekén rakódik le. Az össze¬ 
gyűlt ónérczet évenként egyszer megolvasztják. 
A bangkai ón igen tiszta; tisztátalanságokból (Fe, S) átlag csak 0-016% szo¬ 
kott benne előfordúlni, ennélfogva nem is finomítják. 
Bangka szigetének összes óntermelését mind e mai napig 308,000 tonnára 
becsülik. Legtöbbet 1856-ban bányásztak, 6400 tonnányit; míg az utóbbi években 
átlag csak 3800 tonna került ki. — Az ón pénzértéke az utóbbi 30 év alatt +160 
millió holland forintra rúgott; 1856-ban egymagában 9.880,000 forintra, jelenleg 
pedig évenként 3— 4 millió frt a pénzértéke. —- Az előadó később még vissza fog 
térni e tárgy ismertetésére. 
2. Dr. Schhidt Sándor a Pokhausz hegy kőzetét vizsgálta meg és kideríté, 
hogy ebben az Augitrackytban az augitos elegyrész Hypersthen. E hegy Selmecz 
környékén a Kis-Szitna közelében van. Előadó az anyagot dr. Szabó József egye¬ 
temi tanár úrtól kapta. 
3. Dr. Schafarzik Ferencz, a lörinczi Mulató hegy geológiai viszonyait ismer¬ 
tette. (Bővebben fogjuk közölni.) 
4. Dr. Pethő Gyula Baltaváj' ősemlőseit ismertette s jellemző alakjait az 
* A sajátságos ■<Zwittergestein» magyarázata megtalálható Cotta «A jelen 
geológiáján 154. lapján. 
